અમદાવાદ મ્યુનિસિપલ કોર્પોરેશન દ્વારા શહેરભરમાં ૬૦૦ જેટલી આંગણવાડીનો વહીવટ ચલાવાય છે, પરંતુ તંત્રના વહીવટના રેઢિયાળપણાથી જે તે આંગણવાડી ચલાવનાર સંચાલકોની છાશવારે ગેરરીતિની ફરિયાદો વારંવાર ઊઠે છે ત્યારે સંતોષીનગર ઇન્દ્રપુરી વોર્ડની આંગણવાડીમાં ભણતાં માસૂમ બાળકોના સ્વાસ્થ સાથે તંત્ર ચેડાં કરી રહ્યું છે. આ આંગણવાડીના કેમ્પસમાં વાહનોનું પાર્કિંગ થાય છે તેમજ તેના ફરતે ગંદકી તેમજ કચરાના ઢગલા જોવા મળે છે. આ વિસ્તારનાં અમુક અસામાજિક તત્ત્વો દારૂ પીવા માટે આ આંગણવાડીનો ઉપયોગ કરી રહ્યાં છે.